Document ID: 32005R1804

NARIADENIE KOMISIE (ES) č. 1804/2005
z 3. novembra 2005,
ktorým sa mení a dopĺňa nariadenie (EHS) č. 2807/83, ktorým sa ustanovujú podrobné pravidlá zaznamenávania údajov o úlovkoch rýb členských štátov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 22 ods. 3,
keďže:
(1)
V nariadení Rady (ES) č. 1954/2003 zo 4. novembra 2003 o riadení rybárskeho úsilia týkajúceho sa určitých rybolovných oblastí a zdrojov Spoločenstva, ktorým sa mení nariadenie (ES) č. 2847/93 a zrušujú nariadenia (ES) č. 685/95 a (ES) č. 2027/95 (2), sa ustanovujú kritériá a postupy systému riadenia rybárskej činnosti v západných vodách.
(2)
V nariadení Rady (ES) č. 1415/2004 z 19. júla 2004, ktorým sa určuje maximálna ročná rybárska činnosť pre určité rybolovné oblasti a rybolovné pásma (3), sa stanovuje maximálna ročná rybárska činnosť pre každý členský štát a každú oblasť a rybolovné pásmo v zmysle článkov 3 a 6 nariadenia (ES) č. 1954/2003.
(3)
Pokiaľ ide o západné vody, nariadenie Komisie (EHS) č. 2807/83 z 22. septembra 1983, ktorým sa ustanovujú podrobné pravidlá pre zaznamenávanie údajov o úlovkoch rýb členských štátov (4), už nie je v súlade s nariadeniami (ES) č. 1954/2003 a 1415/2004. Je preto potrebné zmeniť a doplniť prílohu VIa k nariadeniu (EHS) č. 2807/83 tak, aby zohľadňovala nové skutočnosti.
(4)
V nariadení Rady (ES) č. 779/97 (5) sa zaviedli opatrenia na riadenie rybárskej činnosti v Baltskom mori. Existujúce záväzky v oblasti zaznamenávania rybárskej činnosti v Baltskom mori by mali ostať v platnosti.
(5)
Opatrenia ustanovené v tomto nariadení sú v súlade so stanoviskom Výboru pre rybné hospodárstvo a akvakultúru,
PRIJALA TOTO NARIADENIE:
Článok 1
Príloha VIa k nariadeniu (EHS) č. 2807/83 sa nahrádza prílohou k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 3. novembra 2005

Labels: 6